ຜູ້​ຕ້ອງ​ສົງ​ໄສ​ ແທງ​ຊາວ ຢິວ 5 ຄົນ ​ບໍ່​ຍອມ​ຮັບ​ຜິດ ສຳ​ລັບ​ການ​ໂຈມ​ຕີ 
ການ​ໂຈມ​ຕີ​ໃນ​ຄືນ​ວັນ​ເສົາ​ດັ່ງ​ກ່າວ​ໄດ້​ເກີດ​ຂຶ້ນ​ໃນ​ເມືອງ ມັອນ​ຊີ, ເຂດ​ຊານ​ເມືອງ​ຂອງ​ນະ​ຄອນ ​ນິວຢອກ, ເຊິ່ງ​ແມ່ນ​ບ້ານ​ຂອງ​ຊຸມ​ຊົນ​ຊາວ​ຢິວ ນິ​ກາຍ ອໍ​ໂຕ​ດັອກ.
ຜູ້ຕ້ອງສົງໄສທີ່ຖືກກ່າວຫາແທງຊາວຢິວ ຮາຊີດິກ ໃນລະຫວ່າງການສະເຫຼີມສະຫຼອງບຸນ ຮານຸກກາ ໃກ້ກັບນະຄອນ ນິວຢອກ ໃນວັນເສົາທີ່ຜ່ານມາ ບໍ່ໄດ້ຍອມຮັບຄວາມຜິດ ໃນການປາກົດຕົວຕໍ່ສານຄັ້ງທຳອິດຂອງລາວ ທ້າວ ກຣາຟຕັນ ທັອມສັນ ໄດ້ຖືກຕັ້ງຂໍ້ຫາ ຫ້າກະທົງ ກ່ຽວກັບ ການພະຍາຍາມຂ້າ ແລະ ຂໍ້ຫານຶ່ງສຳລັບການລັກຊັບ ລາວບໍ່ໄດ້ໃຫ້ຄຳເຫັນໃນລະຫວ່າງການຂຶ້ນສານຂອງລາວໃນວັນອາທິດວານນີ້ ຜູ້ພິພາກສາຄົນນຶ່ງໄດ້ຕັ້ງເງິນປະກັນຕົວລາວ 5 ລ້ານໂດລາ ແລະ ທ້າວ ກຣາຟຕັນ ແມ່ນຍັງຄົງຢູ່ໃນຄຸກ ທ້າວ ກຣາຟຕັນ ຖືກກ່າວຫາວ່າໄດ້ບຸກເຂົ້າໄປໃນບ້ານຂອງພະຢິວ ເຈມ ຣັອດເທັນເບີກ ໃນຕອນຄ່ຳຂອງວັນເສົາ ເຊິ່ງເພິ່ນໄດ້ເປັນເຈົ້າພາບຕ້ອນຮັບ 70 ຄົນ ເພື່ອສະເຫຼີມສະຫຼອງຄືນທີເຈັດຂອງບຸນ ຮານຸກກາ ຂອງຊາວ ຢິວ ການໂຈມຕີໃນຄືນວັນເສົາດັ່ງກ່າວໄດ້ເກີດຂຶ້ນໃນເມືອງ ມັອນຊີ, ເຂດຊານເມືອງຂອງນະຄອນ ນິວຢອກ, ເຊິ່ງແມ່ນບ້ານຂອງຊຸມຊົນຊາວຢິວ ນິກາຍ ອໍໂຕດັອກ ຜູ້ເຫັນເຫດການເວົ້າວ່າ ທ້າວ ກຣາຟຕັນ ໄດ້ຟັນງ້າວ ຫຼື ດາບ, ແລະ ຮ້ອງຄຳວ່າ “ຂ້ອຍຈະຈັດການເຈົ້າ ” ແຂກທັງຫຼາຍໄດ້ຈັບເອົາເດັກນ້ອຍ ແລະ ແລ່ນອອກທາງປະຕູຫຼັງ ໃນຂະນະທີ່ຄົນອື່ນໆໄດ້ໂຍນໂຕະ ແລະ ເຄື່ອງເຟີນິເຈີໃສ່ທ້າວ ກຣາຟຕັນ ແລະ ຢຸດລາວ ທ້າວ ກຣາຟຕັນ ປາກົດວ່າໄດ້ພະຍາຍາມ ແຕ່ບໍ່ສາມາດທີ່ຈະບຸກເຂົ້າໄປໃນໂບດທີ່ຕິດຢູ່ກັບເຮືອນຂອງພະຢິວນັ້ນ, ແຕ່ໄດ້ຖືກຄົນຕັນໄວ້ດ້ວຍສິ່ງກີດຂວາງຢູ່ປະຕູ ທ້າວ ກຣາຟຕັນ ໄດ້ຫຼົບໜີໄປດ້ວຍລົດຂອງລາວ ຕຳຫຼວດໄດ້ຕິດຕາມລາວໄປຮອດໝູ່ບ້ານ ຮາເລັມ ຂອງນະຄອນ ນິວຢອກ ບັນດາເຈົ້າໜ້າທີ່ໄດ້ພົບເຫັນເຄື່ອງນຸ່ງຂອງລາວທີ່ເປື້ອນດ້ວຍເລືອດຂອງຜູ້ເຄາະຮ້າຍ ແລະ ມີກິ່ນຢາຟອກຜ້າ, ເຊິ່ງຖືກກ່າວວ່າລາວໄດ້ພະຍາຍາມທີ່ຈະລຶບຄາບເລືອດນັ້ນອອກ ແຮງຈູງໃຈຂອງຜູ້ຕ້ອງສົງໄສແມ່ນບໍ່ເປັນທີ່ຮູ້ຈັກ ແຕ່ບັນດາເຈົ້າໜ້າທີ່ເຊື່ອວ່າລາວໄດ້ລົງມືໂຈມຕີຄົນດຽວ ມັນບໍ່ເປັນທີ່ແນ່ນອນວ່າ ມັນມີການເຊື່ອມໂຍງກັບການໂຈມຕີຊາວ ຢິວ ເມື່ອບໍ່ດົນມານີ້ຫຼືບໍ່, ລວມທັງການຍິງສັງຫານໝູ່ໃນເດືອນນີ້ທີ່ຮ້ານຊຸບເປີມາເກັດ ໂຄເຊີ ໃນເມືອງ ເຈີຊີ, ລັດ ນິວເຈີຊີ ສະມາຊິກຂອງກຸ່ມຕໍ່ຕ້ານຊາວຢິວ ຊື່ວ່າ Black Hebrew Israelites ຖືກກ່າວຫາວ່າຢູ່ເບື້ອງຫຼັງຂອງການໂຈມຕີທີ່ໄດ້ເຮັດໃຫ້ສາມຄົນເສຍຊີວິດນັ້ນ ໃນຂະນະທີ່ເຫດຜົນສຳລັບການແທງກັນໃນວັນເສົາທີ່ຜ່ານມາຍັງຄົງລຶກລັບຢູ່ນັ້ນ, ຜູ້ປົກຄອງນະຄອນ ນິວຢອກ ທ່ານ ແອນດຣູ ຄູໂອໂມ ກໍໄດ້ເອີ້ນມັນວ່າວ່າເປັນການກໍ່ການຮ້າຍພາຍໃນປະເທດ